
Viaţa europenilor/românilor, după finalizarea a 
90%/o din „revoluţia verde” a UE. Vom împărţi 
biciclete, vom fi „stimulaţi” să ne mutăm în case 
mai mici și vom mânca plante. Și tot nu va fi de 
ajuns! 

Imagine de Roderick Qiu de la Pixabay 


O simulare realizată despre cum ar arăta viața cetăţenilor statelor Uniunii Europene, în 
anul 2040, după 16 ani de „Revoluţie verde”, dezvăluie elemente, puţin spus, 
îngrijorătoare. 


Conform simulării realizate de Politico, în 2040, 90% din obiectivele verzi propuse de UE, 


azi, vor fi realizate. 


Simularea este realizată pe baza unui document oficial al Uniunii Europene, publicat în 


2094, care detaliază impactul politicilor „verzi” pentru cetăţenii statelor membre. 


Astfel, blocul comunitar va fi reuşit să-şi reducă a reușit să-și reducă emisiile colective de 
gaze cu efect de seră la o zecime din nivelurile din 1990 în conformitate cu obiectivul 


propus cu 16 ani mai devreme. 


Sursa citată precizează că aceste obiective au fost realizate în ciuda costurilor sociale 


enorme: fermierii vor mai asedia Bruxelles-ul, companii se vor închide. 


În ceea ce privește stilul de viaţă al cetăţenilor UE, în 2040 este previzionat să trăim cu totul 
diferit. 


Biciclete, mersul pe jos și transportul public în loc de 
mașină 


În loc de mașini vom face „bike-sharing”, adică doi oameni, cel puţin, se vor deplasa 
pedalând pe o bicicletă. Cine nu merge pe bicicletă, va circula cu o mașină electrică. Pentru 
asta, UE a trebuit să interzică vânzările de mașini noi pe combustibili fosili în 2035, în ciuda 


faptului că piaţa, studiile şi consumatorii nu susţin asemenea măsuri. 


Mașinile electrice vor fi totuși, un lux față de ce ni se propune: biciclete comune orășenești 
şi transportul public. Cu alte cuvinte, oamenii nu vor fi încurajați să deţină nici măcar 


biciclete, ci să le împartă pe cele deţinute de municipalitate. 


Orașul de 15 minute va fi norma, deoarece „planificatorii urbani lucrează pentru a încuraja 
mai mulţi oameni să opteze pentru mersul pe jos şi cu bicicleta prin proiectarea orașelor cu 


distanţe mai scurte între necesităţile zilnice, cum ar fi supermarketurile și școlile”. 


Pentru distanţele mai lungi, oamenii sunt sfătuiți să meargă cu trenul, „dacă este 


disponibil”. Călătoriile cu avionul au devenit o raritate. 


Schimbările în domeniul transportului vor afecta şi mai grav ţările precum România. În 
ţara noastră, 81% din parcul auto este format din mașini mai vechi de 10 de ani, cu 


motorizare diesel. 


Dintre acestea, o treime au o vechime de peste 20 de ani. Cu alte cuvinte, dacă planurile UE 
sunt duse la îndeplinire, vasta majoritate a românilor nu-și vor mai permite mașini. 


Efectele economice, sociale și demografice vor fi catastrofale. 


Deja un OUG al Guvernului României prevede restricţii masive pentru circulaţia cu 


mașinile personale ale românilor. 


Adio carne și lactate naturale 


În ceea ce priveşte mâncarea, simularea prevede că guvernele naţionale, dar și Bruxelles-ul 
vor lua măsuri astfel încât carnea și lactatele naturale să se scumpească, astfel încât să scadă 


cererea pentru acestea și să crească pentru mâncarea pe bază de plante. 


Evident, mâncarea artificială va fi mai ieftină. 


Pe ambalaje va exista un „Scor nutrițţional pentru carbon”. Vor exista mai puţine ferme, 


experţii estimând că vor fi cu 50% mai puţine. 


Fermierii au fost, de asemenea, forţaţi să reducă drastic utilizarea îngrășămintelor pe bază 


de azot, necesitând o schimbare a practicilor agricole pentru a menţine recoltele constante. 


În loc să crească animale și culturi agricole, fermierii vor fi stimulaţi de UE să folosească 
acele terenuri pentru a depozita CO2-ul. În loc de vaci, la ţară vom vedea mai multe 


cabluri. 


Şi tot nu e suficient: în 2040, agricultura tradițională va fi cea mai puternică sursă de 


poluare, așa că vor trebui și mai multe măsuri restrictive în acest domeniu, scrie Politico. 


Și cu apa vor fi probleme: sursa citată scrie că Bruxelles-ul va media certurile între diferitele 


„regiuni” ale UE, pentru „drepturile la apă”. 


Mutaţi-vă din casa pe care aţi construit-o 


Și nici spaţiul de locuit nu va mai fi la fel. Politico scrie că oamenii vor fi nevoiţi să 


înlocuiască încălzirea pe gaze cu o pompă electrică de căldură. 


Politico susţine că țările din sudul continentului vor avea „cu regularitate” zile în care 


temperatura va depăși 40 de grade. 


Facturile vor crește, pentru că majoritatea nu-și vor putea permite să renunţe la mașinile și 
centralele clasice, astfel încât vor plăti și taxele impuse de guverne pentru folosirea 


acestora. 


Evident, acest lucru va afecta masiv mai mult ţările precum România, unde oamenii 


locuiesc în case vechi, care nu sunt „eficiente energetic”. 
Europenii își vor cumpăra mai puţine lucruri noi. 


O altă măsură, de speriat, este aceea prin care europenii vor fi „stimulaţi” să locuiască 
împreună, ca să ocupe un spaţiu de locuit mai redus. Mai precis, o dată ce „copiii s-au 
mutat”, părinţii vor fi „stimulaţi” să-şi lase căminul, pentru a se muta în „spaţii mai 


» 
compacte . 


Astfel de măsuri se regăsesc deja în legislaţia românească. Așa cum R3media a arătat, „legea 
mobilităţii urbane”, adoptată în 2093, prevede „stimularea” cetăţenilor de a se muta în spaţii 


comune de locuit: adică de la casă la bloc. 


Un alt stimulent, care sună terifiant, este „alocaţia de CO2/persoană”. Cu alte cuvinte, 


fiecăruia i se va aloca o cotă de CO2 pe care „avem voie” s-o emitem. Evident, asta va 


stimula oamenii să trăiască în grupuri cât mai mari, pentru a beneficia și de CO2-ul emis de 


ceilalți. 


Evident, toate acestea vor face ca preţul locuinţelor să crească. 


Ce nu scrie Politico 


Ceea nu transpare din simularea făcută pe baza documentului UE este că la toate acestea se 


va adăuga şi digitalizarea. 


Prin intermediul digitalizării, mai ales a identităţii digitale, oamenii din ţările membre vor 


putea fi controlaţi și monitorizaţi foarte ușor, oriunde s-ar afla. 


Mașinile electrice sunt mai ușor controlabile, din punct de vedere digital, decât cele clasice. 
Prin plăţile electronice, autorităţile vor ști tot ce cumpără cetăţenii, astfel încât să nu poată 


depăși „cota de carbon” alocată cu generozitate de UE. 


Sacrificii enorme, pentru nimic. Și pe vecie 


Chiar şi documentele UE arată că dacă totul merge conform planului şi vom ajunge în 


starea deplorabilă descrisă mai sus în 2040, tot nu va fi suficient. 
Pragul de creşterii a temperaturii globale cu 1,5 grade Celsius va fi ORICUM DEPĂȘIT. 


„. Dar fiecare fracțiune de grad de încălzire, eforturile UE în materie de climă vor salva vieţi 
şi vor reduce impactul asupra apei, naturii, sistemelor alimentare și asupra economiei în 


general”, scrie Politico. 


Nu este clar, ce înseamnă concret, această propoziţie de lemn. Ceea ce este clar, este că 
aceste schimbări radicale ale stilului nostru de viaţă se vor permanentiza, invocându-se 


nedefinibilul obiectiv de a „salva vieţi”. 


